**MIŠKO KELIŲ PRIEŽIŪROS IR TAISYMO (REMONTO) DARBŲ VISŲ NUOSAVYBĖS FORMŲ MIŠKUOSE RANGOS SUTARTIS**

2022 m. gegužės 23 d. Nr. 1.8.-VP-77(74)

Ukmergė

**Valstybės įmonė Valstybinių miškų urėdija**,įmonės kodas 132340880, atstovaujama Ukmergės regioninio padalinio vadovo Virginijaus Šalčiūno, veikiančio pagal VĮ Valstybinių miškų urėdijos direktoriaus 2021 m. gruodžio 28 d. įsakymu Nr. VD-21-910 suteiktus įgaliojimus (toliau – **Užsakovas**),

ir

**UAB „Bebrusai“**, įmonės kodas 167535580, atstovaujama direktoriaus Rolando Valiulio, veikiančio pagal bendrovės įstatus (toliau – **Rangovas**),

toliau kartu vadinami „**Šalimis**“, o kiekviena atskirai – „**Šalimi**“, sudarė šią Miško kelių priežiūros ir taisymo (remonto) darbų rangos sutartį, toliau vadinamą „**Sutartimi**“, ir susitarė dėl toliau išvardintų sąlygų:

1. **Sutarties objektas:** 
   1. **Miško kelių priežiūros ir taisymo (remonto) visų nuosavybės formų miškuose rangos darbų**, kurie vykdomi vadovaujantis Miško kelių priežiūros ir taisymo (remonto) darbų visų nuosavybės formų miškuose technine specifikacija (toliau – Techninė specifikacija) (Sutarties 1 priedas), „VĮ VMU Ukmergės regioninio padalinio miško kelių paprastojo remonto aprašu“ (toliau – Aprašas) (Sutarties 2 priedas) ir Rangovo pasiūlymu (Sutarties 3 priedas), (toliau – Darbai) pirkimas-pardavimas.
2. **Sutarties kaina ir / arba kainodaros taisyklės:**
   1. Sutarčiai taikomas fiksuoto įkainio su peržiūra apskaičiavimo būdas, nustatytas Kainodaros taisyklių nustatymo metodikoje, patvirtintoje Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 „Dėl Kainodaros taisyklių nustatymo metodikos patvirtinimo“ (toliau - Kainodaros taisyklių nustatymo metodika).
   2. Pradinė Sutarties vertė (taip, kaip apibrėžta Kainodaros taisyklių nustatymo metodikos[[1]](#footnote-1), 2.11 ir 36.2.3 papunkčiuose) yra **6012,24** (Šeši tūkstančiai dvylika eurų 23 ct) Eur su PVM. Pradinė Sutarties vertė be PVM yra **4968,79** (Keturi tūkstančiai devyni šimtai šešiasdešimt aštuoni eurai 79 ct) Eur, 21 proc. PVM yra **1043,44** (Vienas tūkstantis keturiasdešimt trys eurai 44 ct) Eur.
   3. Sutartyje Darbų kaina priklausys nuo faktiškai nupirktų Darbų apimčių, reikalingų Sutarčiai tinkamai įvykdyti, tačiau neviršys pradinės Sutarties vertės. Į pradinę Sutarties vertę įskaičiuoti visi mokesčiai ir kitos Rangovo patiriamos su Sutarties vykdymu susijusios išlaidos.
   4. Šalys susitaria ir sutinka, kad pradinė Sutarties vertė ar Darbų įkainiai be PVM negali būti keičiami dėl teisės aktų pasikeitimo, įskaitant dėl to pasikeitusius mokesčius, t. y. visą riziką dėl galimo pradinės Sutarties vertės ar Darbų įkainių padidėjimo prisiima Rangovas (išskyrus PVM tarifo pasikeitimą). PVM, jei toks Sutarčiai taikomas, mokamas pagal privalomuosius teisės aktus. Sutarties galiojimo metu pasikeitus PVM taikymą reglamentuojantiems teisės aktams, pradinė Sutarties vertė ar Darbų įkainiai be PVM dėl to nebus keičiami, t. y. Užsakovas mokės Rangovui už tinkamai pagal Sutartį atliktus Darbus pradine Sutarties verte ar Darbų įkainius, kurie bus lygūs sumai, gautai prie Sutartyje nurodytos pradinės Sutarties vertės ar Darbų įkainių be PVM pridėjus PVM, apskaičiuotą pagal naujai patvirtintą mokesčio tarifą, nebent priimti teisės aktai numatytų kitaip. Perskaičiuota pradinė Sutarties vertė ar Darbų įkainiai įforminami Šalių pasirašytu susitarimu ir turi būti taikomi nuo naujo PVM įvedimo datos (nepriklausomai nuo to, kada pasirašytas susitarimas).
   5. Šalys susitaria, kad Apraše numatyti detalizuoti sprendiniai gali būti keičiami (koreguojami), suderinus su Projekto autoriumi, jeigu Darbų vykdymo metu išaiškėja, kad jie neatitinka faktiškų statybos sąlygų, medžiagos nebegaminamos ar pan., bendru Rangovo, Užsakovo atstovų, Miško infrastruktūros skyriaus atstovų ir projektuotojo bei techninės priežiūros atstovų raštišku aktu, kuris patvirtinamas Sutarties Šalių pasirašomu susitarimu. Minimi pakeitimai galimi, kai užtikrinamos tapačios sprendinių charakteristikos arba geresnės. Jeigu sprendinių keitimą inicijuoja Rangovas ir tai iššaukia būtinus papildomus suderinimus su institucijomis, kurios jau buvo suderinusios Projekte numatytus detalizuotus sprendinius, Rangovas tai atlieka iki Darbų, vykdomų pagal keičiamus sprendinius, pradžios savo resursais.
   6. Darbų įkainių perskaičiavimas dėl kitų mokesčių pasikeitimo nebus atliekamas.
   7. Darbų įkainių perskaičiavimas dėl kainų lygio kitimo nebus atliekamas.
3. **Atsiskaitymo tvarka**
   1. Už kokybiškai atliktus Darbus atsiskaitoma su Rangovu per 30 (trisdešimt) kalendorinių dienų nuo Sutarties 1.1 punkte nurodytų Darbų atlikimo ir Sutarties 3.2, 3.3 punktuose nurodytų dokumentų Užsakovui pateikimo. Avansiniai mokėjimai nenumatyti.
   2. Rangovo atlikti Darbai priimami Šalims pasirašant atliktų darbų aktą (toliau – Aktas). Aktą rengia Rangovas. Kartu su Aktu rengiama ir Užsakovui teikiama išlaidų apmokėjimo pažyma (toliau – Pažyma) (Sutarties 4 priedas). Aktą ir Pažymą turi pasirašyti Rangovas ir darbų techninis prižiūrėtojas. Užsakovas jam pateiktus šiame punkte nurodytus dokumentus turi išnagrinėti per 5 (penkias) darbo dienas ir pasirašyti arba pareikšti pastabas.
   3. Rangovas PVM sąskaitą faktūrą išrašo ir Užsakovui teikia Šalių pasirašyto Akto pagrindu.
   4. Rangovas įsipareigoja atlikęs Darbus ne vėliau kaip iki kito mėnesio 5 (penktos) dienos pateikti Užsakovui Aktą (patvirtinantį faktiškai atliktus Darbus), Pažymą bei PVM sąskaitą faktūrą. Vykdant Sutartį, PVM sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Rangovo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „E. sąskaita“ priemonėmis. Rangovas sąskaitose nurodo šios Sutarties datą bei numerį, taip pat, kad sąskaita „skirta VĮ Valstybinių miškų urėdijos (įrašyti pavadinimą) regioniniam padaliniui“. Rangovui pateikus PVM sąskaitą faktūrą kitais būdais ar priemonėmis, išskyrus Lietuvos Respublikos viešųjų pirkimų įstatymo 22 straipsnio 12 dalyje nurodytais atvejais[[2]](#footnote-2), laikoma, kad PVM sąskaita faktūra Užsakovui nepateikta.
   5. Sutartyje nustatyta tvarka, laiku ir tinkamai neįvykdžius ir nepridavus Užsakovui Darbų bei to nepatvirtinus Aktu arba nepateikus tinkamos PVM sąskaitos faktūros, apmokėjimo terminai yra nukeliami vėlavimo laikotarpiui.
   6. Pagal šią Sutartį priklausančias sumokėti pinigų sumas Užsakovas sumoka Rangovui mokėjimo pavedimu į banko sąskaitą, nurodytą Sutarties 14 punkte. Rangovui neinformavus Užsakovo iš anksto apie banko sąskaitos (rekvizitų) pasikeitimus, Rangovas prisiima su tokiu nepranešimu susijusią ir iš to kylančią riziką.
   7. Tuo atveju, kai Užsakovas atsisako Sutartyje numatytų Darbų, Užsakovas sumoka Rangovui tik už tinkamai ir laiku iki Sutarties nutraukimo dienos atliktus Darbus.
   8. Užsakovas turi teisę be atskiro išankstinio Rangovo įspėjimo sulaikyti ir (ar) išskaičiuoti iš Rangovui pagal šią Sutartį mokėtinų sumų visas ir bet kokias nuostolių kompensavimo ir (ar) netesybų (delspinigių, baudų) sumas, Rangovo mokėtinas Užsakovui, t. y. Užsakovui vienašališkai įskaitant vienarūšį priešpriešinį reikalavimą dėl atitinkamos sumos. Apie atliktą įskaitymą Užsakovas raštu informuoja Rangovą.
4. **Užsakovo teisės ir pareigos:**
   1. Pateikti Rangovui Aprašą, reikalingą Sutartyje numatytiems Darbams pradėti ir užbaigti.
   2. Už kokybiškai atliktus Darbus sumokėti Sutarties 3 punkte nustatytomis sąlygomis.
   3. Priimti kokybiškai atliktus Darbus.
   4. Jei Rangovas nesilaiko Techninėje specifikacijoje (Sutarties 1 priedas), Apraše (Sutarties 2 priedas) ir Rangovo pasiūlyme (Sutarties 3 priedas) nustatytų reikalavimų, arba nesilaiko galiojančių statybos techninių reglamentų ir/ar kitų teisės aktų, reglamentuojančių remonto (statybos) veiklą (normų, taisyklių) reikalavimų, Užsakovas turi teisę pareikalauti pašalinti trūkumus, nemokėti už nekokybiškai atliktus Darbus, prireikus juos stabdyti, kol trūkumai bus pašalinti.
   5. Naudotis Lietuvos Respublikos statybos įstatymo ir kituose Lietuvos Respublikos įstatymuose numatytomis Užsakovo teisėmis.
   6. Vykdyti Užsakovo funkcijas ir Darbų techninę priežiūrą. Darbų techninę priežiūrą vykdo Užsakovo paskirtas Darbų techninis prižiūrėtojas. Užsakovas turi teisę Sutarties galiojimo metu keisti Darbų techninį prižiūrėtoją arba pasitelkti dar kelis Darbų techninius prižiūrėtojus, prieš tai pranešdamas Rangovui. Darbų techniniu prižiūrėtoju Užsakovas gali skirti savo atsakingą (-us) darbuotoją (-us) arba tam tikslui samdyti kitą (-us) fizinį (-ius) (pagal darbo sutartį) ar juridinį (-ius) asmenį (-ius).
5. **Rangovo teisės ir pareigos:**
   1. Atlikti Sutarties 1.1 punkte numatytus Darbus. Darbus pradėti Sutarties 6.1 punkte nurodytu terminu ir baigti per 60 darbo dienų terminą nuo Darbų pradžios. Pastarasis terminas galės būti pratęstas abiejų Šalių rašytiniu susitarimu ne ilgesniam nei 10 (dešimt) darbo dienų laikotarpiui esant šioms aplinkybėms:

5.1.1. Nepalankios meteorologinės sąlygos Darbų atlikimui.

5.1.2. Atsiradus kitoms iš anksto nenumatytoms aplinkybėms, dėl kurių pasikeičia Užsakovo poreikis Darbams.

* 1. Kokybiškai ir laiku atlikti visus Darbus, vadovaujantis Technine specifikacija (Sutarties 1 priedas), Aprašu (Sutarties 2 priedas) ir Rangovo pasiūlymu (Sutarties 3 priedas), vadovaudamasis galiojančių statybos techninių reglamentų ir kitų teisės aktų, reglamentuojančių statybos veiklą (normų, taisyklių), reikalavimais.
  2. Pagal Rangovo pasiūlymą (Sutarties 3 priedas) Sutarties 1.1. punkte nurodyto objekto Darbų atlikimui naudoti neatlygintiną papildomą **52 m3** medžiagos (žvyro) kiekį.
  3. Darbų priežiūrą atliekančiam Užsakovo atstovui laiku teikti reikalingą informaciją, leisti netrukdomai susipažinti su Darbų vykdymo eiga.
  4. Savo kompetencijos ribose raštu informuoti Užsakovą apie pastebėtas klaidas, netikslumus arba neatitikimus Projekte bei teikti savalaikius rašytinius siūlymus jiems išvengti.
  5. Užtikrinti, kad Sutarties sudarymo momentu ir visą jos galiojimo laikotarpį Rangovo darbuotojai turėtų reikiamą kvalifikaciją ir patirtį, reikalingas tinkamai atlikti Darbus.
  6. Nedelsiant įvykdyti Darbų atlikimo metu gautus Užsakovo ir/ar Darbų techninio prižiūrėtojo rašytinius nurodymus.
  7. Iki Akto pasirašymo savo sąskaita visiškai pašalinti Užsakovo ir Darbų techninio prižiūrėtojo nurodytus Darbų ar jų etapų trūkumus, defektus ir (ar) netikslumus, visiškai ir tinkamai sutvarkyti Darbų atlikimo vietą, privažiavimo kelius iki objekto ir aplinkines teritorijas, jei jie buvo sugadinti.
  8. Savo lėšomis ir savo sąskaita pašalinti kokybės kontrolinių patikrinimų metu nustatytus Darbų trūkumus.
  9. Trūkumus, atsiradusius ne dėl Užsakovo kaltės (taip pat ir tuos, kurie paaiškėjo po Darbų priėmimo), ištaisyti nemokamai, savo sąskaita.
  10. Užtikrinti privažiavimo kelių iki Darbų vykdymo vietos tinkama eksploatavimą, o sugadinimo atveju, atstatymą į buvusią padėtį savo lėšomis ir savo sąskaita.
  11. Užtikrinti ir atsakyti už darbų saugos, priešgaisrinės saugos, aplinkosauginių reikalavimų ir FSC® (Forest Stewardship Council) reikalavimų laikymąsi objekte, nekaupti statybinių ir kitų atliekų, taip pat užtikrinti patikėtų materialinių vertybių apsaugą.
  12. Nedelsiant raštu informuoti Užsakovą apie bet kurias aplinkybes, kurios trukdo ar gali sutrukdyti Rangovui užbaigti Darbų atlikimą nustatytu terminu.
  13. Matomiems Darbams suteikti penkerių metų, o paslėptiems Darbams dešimties metų garantinį laiką. Esant tyčia paslėptų defektų, garantinis terminas yra dvidešimt metų. Rangovas savo lėšomis ir savo sąskaita ištaiso dėl jo kaltės atsiradusius defektus, išaiškėjusius per garantinį laikotarpį. Užsakovui raštu pranešus apie garantinio laikotarpio metu atsiradusius eksploatacijos defektus, Rangovas privalo nedelsiant ištaisyti nurodytus trūkumus savo sąskaita. Garantinis terminas sustabdomas šiam laikui, kurį objektas negalės būti naudojamas dėl nustatytų defektų, už kuriuos atsako Rangovas.
  14. Atsakyti už Darbų defektus, kilusius dėl jo kaltės, jeigu defektai buvo nustatyti per šioje Sutartyje nustatytą garantinį terminą, kuris pradedamas skaičiuoti nuo galutinių Darbų rezultatų atidavimo naudoti dienos.
  15. Užtikrinti, kad atliktų Darbų Aktai būtų išrašomi atlikus ir priėmus Darbus konkrečiame objekte, nurodant regioninio padalinio pavadinimą, Sutarties numerį, objekto pavadinimą, suremontuoto kelio ilgį, atliktų Darbų kiekį ir kainas.
  16. Savarankiškai apsirūpinti Darbams atlikti reikalingais materialiniais ištekliais.
  17. Rangovas turi teisę Darbus užbaigti ankščiau nustatyto termino.

1. **Sutarties vykdymas, keitimas, nutraukimas:**
   1. Darbų pradžia – Šalims pasirašius Sutartį.
   2. Darbų atlikimo terminas ne ilgesnis kaip 60 darbo dienų nuo Darbų pradžios. LR aplinkos ministerijai neskyrus finansavimo Užsakovui arba Užsakovui neskyrus įmonės lėšų, Darbai nepradedami, ši Sutartis nevykdoma, Šalys viena kitai pretenzijų nereiškia.
   3. Sutartis galioja iki abipusio sutartinių įsipareigojimų įvykdymo.
   4. Rangovas atsako už visus nuostolius, turtinę ir neturtinę žalą, kuriuos tretieji asmenys patiria dėl to, kad Rangovas neužtikrino saugos objekte ir/ar kitu būdu pažeidė ir/ar netinkamai įvykdė Sutartį, ir atleidžia Užsakovą nuo šios atsakomybės trečiųjų asmenų atžvilgiu. Rangovas privalo atlyginti Užsakovui visus nuostolius, kuriuos pastarasis patyrė dėl šių reikalavimų iš trečiųjų asmenų.
   5. Sutartis gali būti nutraukiama raštišku abiejų Šalių susitarimu.
   6. Užsakovas turi teisę vienašališkai nutraukti Sutartį Viešųjų pirkimų įstatymo 90 str. nustatytais atvejais, apie tokį Sutarties nutraukimą pranešdamas Rangovui prieš 30 (trisdešimt) dienų. Tokiu atveju Užsakovas turi apmokėti Rangovui už iki Sutarties nutraukimo faktiškai atliktus Darbus ir atlyginti kitas su Sutarties vykdymu susisijusias ir pagrįstas Rangovo išlaidas.
   7. Užsakovas po pranešimo apie Sutarties nutraukimą turi kiek galima greičiau patvirtinti faktiškai atliktų Darbų vertę, taip pat parengti ataskaitą apie Sutarties nutraukimo dieną esančią Rangovo skolą Užsakovui ir Užsakovo skolą Rangovui.
   8. Jei Sutartis nutraukiama Užsakovo iniciatyva dėl Rangovo kaltės, Užsakovas savo patirtus nuostolius ar/ir išlaidas ir/ar netesybas turi teisę vienašališkai išskaičiuoti iš Rangovui mokėtinų sumų, informavęs apie tai Rangovą.
   9. Sutartį nutraukus dėl Rangovo kaltės, be jam priklausančio atlyginimo už tinkamai atliktus Darbus, Rangovas neturi teisės į kokių nors patirtų nuostolių ar žalos kompensaciją.
   10. Rangovas negali perleisti kam nors visų ar dalies savo įsipareigojimų pagal šią Sutartį, išskyrus Sutarties 9 punkte nurodytą atvejį.
   11. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurių keitimas numatytas Sutartyje ir (ar) galimas vadovaujantis Lietuvos Respublikos viešųjų pirkimų įstatymu. Sutartis keičiama raštišku Šalių susitarimu.
   12. Jeigu Pirkimo vykdymo metu nebuvo tikrinama Užsakovo kvalifikacija dėl teisės verstis atitinkama veikla arba buvo tikrinama ne visa apimtimi, Rangovas įsipareigoja Užsakovui, kad Sutartį vykdys tik tokią teisę turintys asmenys.
   13. Vykdant Sutartį gali būti atliekami techninio pobūdžio Sutarties pakeitimai, kurie visiškai neįtakoja Šalių tarpusavio įsipareigojimų turinio pakeitimo. Techninio pobūdžio pakeitimais laikoma: Sutarties Šalių rekvizitai, asmenų atsakingų už Sutarties vykdymą pakeitimas, techninių ir rašybos klaidų šalinimas ir pan. Techninio pobūdžio pakeitimai įforminami Šalių atstovų pasirašytu susitarimu, kuris yra neatskiriama Sutarties dalis.
   14. Paaiškėjus, kad dėl aplinkybių, kurių nebuvo galima numatyti, yra reikalingi papildomi darbai, neįrašyti į šią Sutartį ir dėl kurių negalima užbaigti Darbų, ir kurių Rangovas nenumatė pateikiant pasiūlymą, nes negalėjo jų numatyti, tai sprendimą dėl šiame punkte minimų darbų pirkimo, vykdymo bei apmokėjimo už juos priima Užsakovas.
2. **Šalių atsakomybė už sutarties nevykdymą arba netinkamą vykdymą**
   1. Rangovas, neužbaigęs Darbų Sutartyje numatytu laiku, įsipareigoja sumokėti Užsakovui 0,02 % (nulio ir dviejų šimtųjų procento) dydžio delspinigius už kiekvieną pavėluotą dieną nuo neatliktų Darbų vertės (be PVM) ir atlygina Užsakovui dėl to patirtus nuostolius, kurių nepadengia minėtos netesybos. Delspinigiai išskaičiuojami iš Rangovui pagal šią Sutartį mokėtinų sumų (be PVM), kiekvieną kartą Rangovui pateikus PVM sąskaitą faktūrą už faktiškai atliktus Darbus. Apie atliktą įskaitymą Užsakovas raštu informuoja Rangovą. Šiame punkte nurodyti delspinigiai skaičiuojami iki 10 (dešimties) kalendorinių dienų, vėliau Rangovui neužbaigus Darbų taikoma 10 % (dešimties procentų) bauda nuo neatliktų darbų vertės, kuri bus išskaičiuota iš Rangovui pagal šią Sutartį mokėtinų sumų (be PVM).
   2. Rangovui nutraukus Sutartį dėl nepateisinamos priežasties arba Užsakovui nutraukus Sutartį dėl Rangovo kaltės 6.9 punkto atveju, Rangovas įsipareigoja sumokėti Užsakovui 10 % (dešimties procentų) baudą nuo visos pradinės Sutarties vertės, kuri bus išskaičiuota iš Rangovui pagal šią Sutartį mokėtinų sumų (be PVM) ir atlygina Užsakovui dėl to patirtus nuostolius, kurių nepadengia minėtos netesybos. Apie atliktą įskaitymą Užsakovas raštu informuoja Rangovą.
   3. Užsakovo nurodytu terminu nepašalinęs Darbų defektų, nustatytų per garantinį laiką, kiekvienu atveju Užsakovo pareikalavimu privalo sumokėti Užsakovui vieno tūkstančio eurų dydžio baudą ir atlyginti Užsakovo išlaidas, susijusias su defektų pašalinimu, ir dėl to Užsakovo patirtus nuostolius. Apie atliktą įskaitymą Užsakovas raštu informuoja Rangovą.
   4. Sutarties vykdymo metu iki Rangovo atliktų Darbų Akto pasirašymo, Rangovas įsipareigoja savo sąskaita ištaisyti bet kokius Darbų trūkumus, defektus ir (ar) netikslumus. Rangovo pareiga savo sąskaita ištaisyti bet kokius Darbų trūkumus, defektus ir (ar) netikslumus per Užsakovo ir (ar) Darbų techninio prižiūrėtojo nustatytą protingą terminą nepaneigia Rangovo pareigos mokėti delspinigius ir/arba baudą, nurodytus Sutartyje.
   5. Rangovui nepašalinus trūkumų, defektų ir (ar) netikslumų per Užsakovo ir (ar) Darbų techninio prižiūrėtojo nustatytą laiką, Užsakovas turi teisę be atskiro Rangovo įspėjimo pasitelkti trečiuosius asmenis nustatytiems trūkumams, defektams ir (ar) netikslumams pašalinti ir turėtomis išlaidomis sumažinti Rangovui pagal Sutartį mokėtinas sumas, bei reikalauti atlyginti kitus dėl to patirtus nuostolius. O Rangovas įsipareigoja atlyginti visus Užsakovo patirtus su trūkumų, defektų ir (ar) netikslumų šalinimu susijusius nuostolius (įskaitant, bet neapsiribojant išlaidomis už papildomai sunaudotas medžiagas ir atliktus Darbus, kurie buvo atlikti ištaisius Darbų trūkumus, defektus ir (ar) netikslumus).
   6. Nepagrįstai uždelsęs atsiskaityti už atliktus Darbus nustatytu laiku, Užsakovas moka Rangovui 0,02 % (nulio ir dviejų šimtųjų procento) dydžio delspinigius už kiekvieną pavėluotą dieną nuo neapmokėtos Darbų kainos (be PVM) pagal Rangovo pateiktą PVM sąskaitą faktūrą bei, nutraukęs Sutartį ne dėl Rangovo kaltės, atlygina Rangovui jo turėtas pagrįstas objekto darbų išlaidas.
   7. Rangovas, pasitelkęs papildomus subrangovus, atsisakęs Sutartyje numatytų subrangovų, sukeitęs vietomis Sutartyje numatytus subrangovus, ir (ar) perdavęs didesnę (mažesnę) Darbų dalį, negu buvo nurodyta pasiūlyme, kitam Sutartyje numatytam subrangovui, ir apie tai neinformavęs Užsakovo, t. y. nesilaikęs Sutarties 9 punkte nurodytų reikalavimų, įsipareigoja sumokėti Užsakovui 1000 Eur (vieno tūkstančio eurų) dydžio baudą už kiekvieną tokį pažeidimo atvejį, kuri bus išskaičiuota iš Rangovui pagal šią Sutartį mokėtinų sumų (be PVM). Apie atliktą įskaitymą Užsakovas raštu informuoja Rangovą.
   8. Rangovas, yra visiškai atsakingas už žalą, padarytą tretiesiems asmenims, jų turtui, vykdant Sutartyje numatytus Darbus. Rangovas taip pat atsako už subrangovo, jo įgaliotų atstovų ir darbuotojų veiksmus arba neveikimą.
   9. Rangovas prisiima atsakomybę už blogą medžiagų kokybę.
3. **Nenugalimos jėgos aplinkybės (FORCE MAJEURE)**
   1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, išvengti ar pašalinti jokiomis priemonėmis, pvz.: Vyriausybės sprendimai ir kiti aktai, kurie turėjo poveikį Šalių veiklai, politiniai neramumai, streikai, paskelbti ir nepaskelbti karai, kiti ginkluoti susirėmimai, gaisrai, potvyniai, kitos stichinės nelaimės. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“. Esant nenugalimos jėgos aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.
   2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
   3. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
4. **Subranga:**
   1. Sutarties vykdymui subtiekėjai/subrangovai nepasitelkiami.
   2. Sutarties vykdymo laikotarpiu subrangovai/subtiekėjai gali būti keičiami, kai atsiranda aplinkybės, kurių buvimas nebuvo žinomas nei Rangovui, nei Užsakovui Sutarties sudarymo metu. Subrangovai/subtiekėjai/ gali būti keičiami rašytiniu Sutarties Šalių susitarimu, kuris tampa neatskiriama Sutarties dalimi.
   3. Šia Sutartimi numatoma tiesioginio atsiskaitymo su subrangovu/subtiekėju galimybė. Toks atsiskaitymas gali būti vykdomas, jeigu jam neprieštarauja Sutarties Šalys ir subrangovas/subtiekėjas. Subrangovas/subtiekėjas, norėdamas pasinaudoti tokia galimybe, raštu pateikia prašymą Užsakovui. Susitarimas dėl tiesioginio atsiskaitymo įforminamas sudarant trišalę sutartį tarp Užsakovo, Rangovo ir subrangovo/subtiekėjo, kurioje aprašoma tiesioginio atsiskaitymo su subrangovu/subtiekėju tvarka, atsižvelgiant į Sutartyje ir subrangos/subtiekimo sutartyje nustatytus reikalavimus. Šiame punkte nurodyta trišalė sutartis ir tiesioginis atsiskaitymas negali keisti Rangovo atsakomybės dėl Sutarties įvykdymo.
   4. Rangovas Sutarties galiojimo metu gali keisti ar skirti papildomus statinio statybos vadovus, tik raštu iš anksto apie tai informavęs Užsakovą.
5. **Papildomi darbai** 
   1. Užsakovas, esant būtinybei, pagal šią Sutartį įsigis papildomų darbų arba neatliks kai kurių Sutartyje numatytų Darbų. Papildomi darbai – Sutartyje nenumatyti, tačiau tiesiogiai su Sutartyje numatytais Darbais susiję ir būtini Sutarčiai įvykdyti (užbaigti) priežiūros ir taisymo (remonto) darbai, ir Sutartyje numatytų Darbų apimtys, viršijančios Sutarties vertę. Neatliekami darbai – Darbai ar Darbų apimtys, kurie Sutartyje buvo numatyti, tačiau Sutarties įgyvendinimo eigoje paaiškėjo, kad tokio pobūdžio Darbų ar jų apimčių vykdymas netikslingas. Šiame punkte nurodyti Darbai nepaneigia ir neprieštarauja Sutarties 3.5 punkte nustatytam Rangovo atliktų Darbų įvertinimui ir atskaitymui.
   2. Papildomi darbai iš to paties Rangovo galimi esant:

10.2.1. visoms šioms sąlygoms kartu:

10.2.1.1 Rangovo pakeitimas negalimas dėl ekonominių ar techninių priežasčių ir dėl to, kad Užsakovui sukeltų didelių nepatogumų ar nemažą išlaidų dubliavimą;

10.2.1.2 reikalingų atlikti papildomų darbų vertė neviršija 10 procentų pradinės Sutarties vertės;

10.2.1.3 įsigyjant papildomus darbus iš esmės nepakeičiamas Sutarties pobūdis;

10.2.2 ir bent vienai iš šių priežasčių:

10.2.2.1 kai aiškiai įrodomi praleidimai, netikslumai ar klaidos Užsakovo reikalavimuose, kurių Rangovas pagrįstai negalėjo numatyti;

10.2.2.2 kai būtina atlikti papildomą, Sutartyje nenumatytą dėl nenumatytų aplinkybių atsiradimo, darbą, be kurio Rangovas negali tinkamai įvykdyti Sutarties.

* 1. Neatliekami darbai galimi, kai atsiranda būtinas poreikis atsisakyti Sutartyje numatytų Darbų dalies.
  2. Nesant sąlygų, numatytų Sutarties 10.2 punkte, papildomiems darbams įsigyti skelbiamas naujas atskiras viešasis pirkimas.
  3. Papildomų darbų, o esant reikalui ir neatliekamų darbų, būtinumas turi būti pagrįstas dokumentais ir raštu suderintas su Užsakovu toliau nustatyta tvarka:

10.5.1 paaiškėjus aplinkybėms, dėl kurių reikalinga kreiptis į Užsakovą dėl papildomų ar neatliekamų darbų, ne vėliau kaip per 20 (dvidešimt) darbo dienų nuo tada, kai šios aplinkybės tapo žinomos Rangovui, Rangovas Užsakovui raštu teikia motyvuotą siūlymą dėl papildomų ar neatliekamų darbų būtinybės, pridėdamas tai pagrindžiančius dokumentus (projektuotojo suderinimą ir Darbų techninio prižiūrėtojo įvertinimą, vietos apžiūros aktą (pasirašytą visų statybos dalyvių), brėžinius, sąmatinius skaičiavimus, žiniaraščių palyginimus ir kt., iš kurių būtų aiškiai matyti, kodėl reikia keisti Darbų kiekius), ir nurodydamas terminą, kuris reikalingas Rangovo nurodytiems papildomiems darbams atlikti bei darbų įkainius ir jų pagrindimą (vadovaujantis Sutarties nuostatomis);

10.5.2 gavęs Sutarties 10.5.1 papunktyje nurodytus dokumentus, Užsakovas, remdamasis pateiktais dokumentais, Lietuvos Respublikos viešųjų pirkimų įstatymo, Kainodaros taisyklių nustatymo metodikos ir kitų teisės aktų nuostatomis per 10 (dešimt) darbo dienų patikrina, ar pakanka duomenų sprendimui dėl Rangovo siūlymo priimti. Tuo atveju, jeigu reikia atlikti Projekto taisymus, šiame papunktyje nurodytas terminas pratęsiamas Sutartyje nurodytam terminui;

10.5.3 Užsakovui nustačius ir raštu informavus Rangovą, kad nepakanka duomenų sprendimui dėl Rangovo siūlymo priimti, Rangovas įsipareigoja per 10 (dešimt) darbo dienų nuo Užsakovo pranešimo gavimo dienos pateikti Užsakovui jo reikalaujamus papildomus duomenis ir dokumentus. Tokiu atveju kreipimosi dėl papildomų (ar neatliekamų) darbų data bus laikoma antrojo kreipimosi data. Tuo atveju, jeigu Rangovas, vykdydamas šiame Sutarties papunktyje numatytus Užsakovo įpareigojimus, pakartotinai pateikia Užsakovui nepakankamai duomenų sprendimui dėl papildomų ar neatliekamų darbų priimti, procedūra dėl šių darbų nutraukiama, o Rangovo siūlymas laikomas nepaduotu;

10.5.4 Užsakovui nustačius, kad Sutarties 10.5.1 papunktyje pateiktų dokumentų pakanka sprendimui priimti, Užsakovas, susiderinęs su Miško infrastruktūros skyriaus atstovais, pritaria pateiktam pasiūlymui arba jį atmeta;

10.5.5 gavęs Užsakovo sprendimą pritarti pateiktam pasiūlymui, Rangovas parengia Darbų pakeitimą su techniniais sprendiniais, sąmatiniais skaičiavimais ir kitais būtinais dokumentais. Visus parengtus dokumentus Darbų pakeitimo įforminimui Rangovas pateikia projektuotojui ne vėliau kaip per 10 (dešimt) darbo dienų po pritarimo siūlomam sprendiniui gavimo, priešingu atveju Rangovas neteks teisės į apmokėjimą už sprendinio įgyvendinimo papildomus darbus;

10.5.6 Užsakovas, gavęs įformintą Darbų pakeitimą, su Rangovu per 5 (penkias) darbo dienas pasirašo papildomą susitarimą;

10.5.7 tuo atveju, jeigu neįmanoma iš anksto nustatyti tikslių papildomų darbų ar apimčių kiekių, Užsakovui ir Rangovui atlikus veiksmus, numatytus Sutarties 10.5.1 – 10.5.4 papunkčiuose, Šalys per 5 (penkias) darbo dienas pasirašo papildomą susitarimą, o darbų pakeitimas įforminamas faktiškai atlikus darbus.

* 1. Siūlymus dėl papildomų ir (ar) neatliekamų darbų gali inicijuoti darbų techninis prižiūrėtojas.
  2. Papildomus darbus Užsakovas įsigyja ne didesniais įkainiais nei buvo numatyti šioje Sutartyje su Rangovu.
  3. Įsigyjant papildomų darbų pagal šią Sutartį, Sutarties vertė, kurią Užsakovas turi sumokėti Rangovui, yra kaina, apskaičiuota įvertinus pagal Sutartį atliktų Darbų apimtis ir papildomus darbus.
  4. Papildomų darbų kaina nustatoma:

10.9.1 papildomiems darbams naudojant Sutartyje numatytų Darbų įkainius arba;

10.9.2 papildomiems darbams pritaikant Sutartyje numatytų panašių Darbų įkainius arba;

10.9.3 jei neįmanoma pritaikyti Sutarties 10.9.1 – 10.9.2 papunkčiuose nurodytų papildomų statybos darbų įkainių nustatymo metodų, konkretaus papildomo statybos darbo įkainis apskaičiuojamas pagal Rekomendacijas dėl statinių statybos skaičiuojamųjų kainų nustatymo[[3]](#footnote-3), galiojančias darbų pakeitimo akto parengimo dienai, ir įvertinant kainos santykį (koeficientą), gaunamą palyginus Rangovo pasiūlyme nurodytą Darbų kainą ir tų Darbų skaičiuojamąją kainą (nurodytą Užsakovo viešojo pirkimo užduotyje arba kitame Užsakovo dokumente).

10.9.4 jei neįmanoma pritaikyti Sutarties 10.9.3 papunktyje nurodytų įkainių. Tokiu atveju įkainių kaina negali būti didesnė nei Rangovo patiriamos išlaidos statybos produktams įsigyti ir/ ar įrengimams išsinuomoti ir negali būti didesnė už vidutinę rinkos kainą.

* 1. Rangovas gali pradėti vykdyti papildomus darbus Šalims pasirašius papildomą susitarimą dėl papildomų darbų atlikimo. Papildomas susitarimas dėl papildomų darbų atlikimo laikomas sudėtine Sutarties dalimi. Rangovas, vykdydamas papildomus darbus, nesant papildomo susitarimo dėl papildomų darbų atlikimo, prisiima riziką dėl neapmokėjimo už papildomus darbus.
  2. Papildomų darbų apmokėjimui Rangovas atliktų darbų aktuose turi nurodyti atliktus papildomus darbus, numatytus Darbų pakeitime.

1. **Asmens duomenų tvarkymas:**
   1. Šalys įsipareigoja:

11.1.1. užtikrinti Sutarties vykdymo metu gautos ir su Sutarties vykdymu susijusios informacijos konfidencialumą bei asmens duomenų apsaugą;

11.1.2. tvarkyti asmens duomenis tik Sutartyje numatytais tikslais;

11.1.3. neatskleisti ir nesuteikti jokių galimybių tretiesiems asmenims bet kokia forma susipažinti su gaunamais asmens duomenimis, jei kitaip nenustato Lietuvos Respublikos įstatymai;

11.1.4 tvarkyti vykdant Sutartį sužinotus ir (ar) gautus asmens duomenis vadovaujantis 2016 m. balandžio 24 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymu, kitais teisės aktais, reglamentuojančiais asmens duomenų tvarkymą;

11.1.5. užtikrinti pagal Sutartį gautų asmens duomenų apsaugą savo lėšomis ir priemonėmis.

1. **Kitos sutarties sąlygos**
   1. Sutartis ir jos pakeitimai (jeigu bus), išskyrus joje esančią konfidencialią informaciją, bus paviešinti Lietuvos Respublikos viešųjų pirkimų įstatyme nustatyta tvarka. Šalys įsipareigoja neskelbti tretiesiems asmenims informacijos apie šios Sutarties sudarymo sąlygas ir kitos informacijos apie Sutarties Šalis daugiau, negu to reikia Sutarčiai tinkamai vykdyti, išskyrus tuos atvejus, kai tai yra privaloma pagal Lietuvos Respublikos teisės aktus.
   2. Jeigu vykdant Sutartį Rangovui (subrangovui) būtina atskleisti Užsakovo konfidencialią informaciją, kaip ji apibūdinta Užsakovo vietiniuose (vidaus) norminiuose teisės aktuose (Užsakovo Komercinių paslapčių ir kitos konfidencialios informacijos sąraše), šią informaciją gaunantis asmuo privalo ją saugoti ir neatskleisti, laikytis kitų įsipareigojimų, pasirašydamas Užsakovo patvirtintos formos Įsipareigojimą neatskleisti konfidencialios informacijos.
   3. Nė viena Šalis neturi teisės perleisti visų arba dalies teisių ir pareigų pagal šią Sutartį, įskaitant ir Rangovo reikalavimo teisę, jokiai trečiajai šaliai be išankstinio raštiško kitos Šalies sutikimo.
   4. Bet kokie nesutarimai ar ginčai, kylantys tarp Šalių dėl šios Sutarties, sprendžiami abipusiu susitarimu / derybomis. Šalims nepavykus susitarti, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami Lietuvos Respublikos teismuose, pagal Užsakovo registracijos vietą, Lietuvos Respublikos įstatymų nustatyta tvarka.
   5. Sutartis sudaryta lietuvių kalba 2 (dviem) vienodą juridinę galią turinčiais egzemplioriais, po vieną Užsakovui ir Rangovui.
   6. Užsakovas, vadovaudamasis Viešųjų pirkimų įstatymo 87 straipsnio 1 dalies 12 punktu, sudarant Sutartį skiria:

12.6.1 už Sutarties administravimą, vykdymą bei Sąskaitų priėmimą atsakingu:

12.6.2 už Darbų vykdymo kontrolę atsakingu:

12.6.3 už Sutarties, jos pakeitimų paskelbimą teisės aktų nustatyta tvarka CVP IS atsakinga: Rangovas sudarant Sutartį skiria už Sutarties vykdymą atsakingu: Visus kitus klausimus, kurie neaptarti Sutartyje, reguliuoja Lietuvos Respublikos teisės aktai.

* 1. Visi Sutarties priedai yra neatskiriama Sutarties dalis.

1. **Sutarties priedai:**

1 priedas. Miško kelio tiesimo (statybos) techninė specifikacija, 1 lapas.

2 priedas. VĮ VMU Ukmergės regioninio padalinio miško kelių paprastojo remonto aprašas, 10 lapų.

3 priedas. Rangovo pasiūlymas, 3 lapai.

4 priedas. Užsakovui teikiama išlaidų apmokėjimo pažyma.

1. **Šalių rekvizitai ir parašai:**

|  |  |  |  |  |  |  |
| --- | --- | --- | --- | --- | --- | --- |
| |  | | --- | | **Užsakovas**  **Valstybės įmonė Valstybinių miškų urėdija**  **Ukmergės regioninis padalinys** | | Įmonės kodas 132340880 | | |  | | --- | | **Rangovas**  **UAB „Bebrusai“** | | Įmonės kodas 167535580 | |  | |

Padalinio vadovas Direktorius

Virginijus ŠalčiūnasRolandas Valiulis

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (parašas)

Data: \_\_\_\_\_\_\_\_\_\_\_\_\_\_\_\_ Data: \_\_\_\_\_\_\_\_\_\_\_\_\_\_\_\_

**Sutarties 4 priedas**

**Prie 202 m. ... mėn. d. sutarties Nr. ..........**

Užsakovas: ……………………………………………………..

Rangovas: …………………………………………………

# Atliktų darbų ir išlaidų apmokėjimo

# P A Ž Y M A Nr.

202 m. …………………………… mėn.

(eurais, ct)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Eil. Nr. | Objekto pavadinimas | Sutarties su AM Nr. | Rangos sutarties Nr. | Objekto kaina | Atlikta darbų | | | | | | |
| Nuo statybos pradžios | Nuo metų pradžios | | | Per ataskaitinį laikotarpį | | |
| Darbų vertė | PVM | Iš viso | Darbų vertė | PVM | Iš viso |
| 1 |  | S-000 | Rs - 1 |  |  |  |  |  |  |  |  |
| 2 |  |  | Rs - 2 |  |  |  |  |  |  |  |  |
| 3 |  |  |  |  |  |  |  |  |  |  |  |
| 4 |  |  |  |  |  |  |  |  |  |  |  |

*Techninis prižiūrėtojas: ………………………………………………..*

*Atestato Nr.*

Užsakovas: ……………………………….. Rangovas: …………………………………….

A. V.

202 m. ………………….. mėn. ……. d. 202 m. ………………….. mėn. ……. d.

1. <https://www.e-tar.lt/portal/lt/legalAct/04cbd4205bd811e79198ffdb108a3753/wsySBsKLaC>; [↑](#footnote-ref-1)
2. <https://www.e-tar.lt/portal/lt/legalAct/TAR.C54AFFAA7622/tEzUrLXKCg> [↑](#footnote-ref-2)
3. Rekomendacijos dėl statinių statybos skaičiuojamųjų kainų nustatymo registruojamos Juridinių asmenų, fizinių asmenų ir mokslo įstaigų parengtų rekomendacijų dėl statinių statybos skaičiuojamųjų kainų nustatymo registre, kurį Lietuvos Respublikos aplinkos ministro 2006-10-26 įsakymu Nr. D1-492 administruoja VĮ Statybos produktų sertifikavimo centras. [↑](#footnote-ref-3)